Kalih bab ing ngandhap punika sagêd dipun birat rêsik, kêdah nêdha pangapuntên dhatêng ingkang kataman, têmbungipun Ngarab, istihlal, dene manawi ingkang dipun kaniaya wau basaning rajakaya (kewan), upami kula gêbagi tanpa dosa, dipun ingah ngantos kapiran, lah punika angèl malih, kajawi namung manganjali ing Pangeran, kala jaman kanabean, wontên satunggaling tiyang èstri lairipun kathah lêlampahanipun ingkang sae, wusana sarêng pêjah tampi pasiksan, pangandikanipun kangjêng nabi. Wong wadon iki kasiksa, jalaran ngunjara kucing, kalirên, ora dipakani.